**Callista Louise Gingrich** (*neé* Bisek; født 4. mars 1966 i Whitehall i Wisconsin i USA) er en amerikansk politiker og forretningskvinne. Hun var USAs ambassadør til Den hellige stol fra 22. desember 2017 til 20. januar 2021 under Donald Trumps presidentperiode. Hun var president for Gingrich Productions. Hun er gift med tidligere speaker i det amerikanske representantenes hus og den republikanske presidentkandidaten Newt Gingrich i 2012.

Ambassadørskap
--------------

Den 15. mai 2017 nominerte president Donald Trump Gingrich til å tjenegjøre som USAs ambassadør til Den hellige stol. Den 16. oktober 2017 ble Gingrich bekreftet av USAs senat med 70 mot 23 stemmer. Hun ble ambassadør 22. desember 2017.

Gingrich tiltrådte som ambassadør etter at pave Frans flere ganger hadde kritisert Donald Trump og hans politikk. Under sin periode fokuserte Gingrich på områder der Washington og Vatikanet hadde sammenfall av synspunkter, blant annet forsvaret av trosfrihet og bekjempe *human trafficking*. Hun fremhevet også ordenssøstres innsats i førstelinjen i kampen mot covid-19-pandemien og i konfliktområder og hjalp Samaritan’s Purse til å få bragt over et felthospital med leger og sykepleier til et område i Nord-Italia som var særlig hardt rammet av covid-19. I juni 2018 hjalp Gingrich med å få returnert et brev skrevet av Kristoffer Columbus som var blitt stjålet fra Vatikanets arkiver.

Personlige forhold
------------------

Callista Bisek møtte Newt Gingrich i 1993 da han var *House Minority Whip* og hun arbeidet på kontoret til kongressmedlem Steve Gunderson. Callista vitnet i 1999 som en del av Gingrichs skilsmissesak at hun og Newt Gingrich innledet en seks år lang affære i 1993 mens Newt var gift med sin andre kone, Marianne Gingrich. Newt skilte seg fra Marianne i desember 1999, og 18. august 2000 ble Callista og Newt gift i en privat seremoni i Alexandria i Virginia.

I 2002 ba Newt Gingrich, selv om han ikke var katolikk på den tiden, det katolske erkebispedømme i Atlanta om offisielt å annullere hans 19 år lange ekteskap med Marianne, på bakgrunn av at hun tidligere hadde vært gift. Callista, en livslang katolikk, var medvirkende til ektemannens konvertering til katolisismen i 2009 Paret bor i McLean i Virginia.

Referanser
----------

1. 1 2  «National News Briefs; Gingrich Is Married in Alexandria Ceremony». *The New York Times*. 20. august 2000.
2. ↑  Keff Zeleny (15. mai 2017). «Callista Gingrich set to be named ambassador to the Vatican». CNN. Besøkt 15. mai 2017.
3. ↑  «Donald Trump's Christianity questioned by Pope Francis». *BBC News*. 28. februar 2016.
4. ↑  «Pope Francis' allies accuses US Catholics of forming an 'alliance of hate' to back Trump». *Independent*. 3. august 2017.
5. 1 2  John L. Allen Jr. (16. januar 2021). «As Callista Gingrich departs, she's the new "COAT" in US/Vatican ties». *Crux*.
6. ↑  «Gingrich: 'Securing' religious liberty top priority for U.S. Vatican». *The Dialog*. 26. juli 2018.
7. ↑  «Vatican Ambassador Callista Gingrich Has Farewell Meeting with Pope Francis». *Independent*. 26. januar 2021.
8. ↑  «Women religious honored for work on pandemic's front lines». *Our Sunday Visitor*. 23. juni 2020.
9. ↑  «The journey of a stolen Christopher Columbus letter recounting his voyage to the Americas». *Washington Post*. 15. juni 2018.
10. ↑  Jones, Meg (11. mars 2012). "Callista Gingrich still has ties to Whitehall" Arkivert 2016-03-03 hos Wayback Machine *Milwaukee Journal Sentinel* (m.jsonline.com). Lest 16. mars 2012.
11. ↑  «Gingrich Friend Dates Affair To '93». *Chicago Tribune*. 11. november 1999.
12. ↑  Barron, James (4. mai 2000). «PUBLIC LIVES». *The New York Times*. s. 2.
13. ↑  Associated Press (15. mai 2002). «Newt Gingrich Requests Annulment in Atlanta». *The Free Lance-Star*. s. D4.
14. ↑  Sullivan, Amy (24. august 2009). «Why Newt Gingrich Converted to Catholicism». Time. Arkivert fra originalen 24. oktober 2010. Besøkt 17. desember 2022.
15. ↑  Levy, Ariel (23. januar 2012). «The Good Wife». *The New Yorker*. Besøkt 28. januar 2012.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |